Mittetulundusühingu Eesti - Läti Psühhoanalüütiline Selts (ELPS) põhikiri

1. ÜLDSÄTTED
   1. Mittetulundusühing Eesti - Läti Psühhoanalüütiline Selts (edaspidi Selts) on vabatahtlikkuse alusel ühinenud Rahvusvahelise Psühhoanalüütilise Assotsiatsiooni (IPA) koolitustasemele vastavate psühhoanalüütikute kasumit mittetaotlev ühendus, mis tegutseb avalikes huvides
   2. Mittetulundusühingu nimi on Eesti - Läti Psühhoanalüütiline Selts. Lühendiks kasutatakse ELPS, inglise keeles on nimi Estonian - Latvian Psychoanalytic Society. Inglise keelne lühend on ELPS
   3. Seltsi asukohaks on Eesti Vabariik, Tallinn.
   4. Seltsi eesmärgiks on:
      1. psühhoanalüütilise teadmise ja praktika arendamine,
      2. psühhoanalüüsi tutvustamine ja õpetamine ning
      3. erinevate psühhoanalüüsiga seotud organisatsioonide koostöö arendamine, mille saavutamiseks teostab Selts muuhulgas järgmisi tegevusi:
         1. teeb koostööd riigi- ja omavalitsusasutuste ning vabaühendustega Eestis ja välismaal;
         2. organiseerib erialaseid seminare, loenguid, töötubasid, konverentse psühhoanalüütilise teadmise ja praktika arendamise ja tutvustamise eesmärgil nii ELPS liikmetele kui avalikkusele;
         3. organiseerib koolituse ja täiendõppe vastastikust vahetust;
         4. kirjastab teemakohaseid publikatsioone.
         5. püüdleb rahvusvaheliselt aksepteeritud standartite kasutusele psühhoanalüütilises tegevuses nii ühiskonnas tervikuna kui vaimse tervise sfääris
2. LIIKMETE ÕIGUSED JA KOHUSTUSED
   1. Seltsi liikmelisus on määratletud 3-e erineva staatusega
      1. Sidusliikmed
      2. Täisliikmed
      3. Auliikmed.

2.2. Liikmeks vastuvõtmise otsustab ELPS üldkoosolek Koolitusinstituudi ettepanekul lihthäälteenamusega.

2.3. Kriteeriumid erinevate liikmestaatuste saavutamiseks.

* + 1. Sidusliikmeks võib saada kui vastav isik on lõpetanud ELPS-i treeningprogrammi ja esitanud liikmeks astumise avalduse. Tema liikmeks astumist peab toetama Seltsi Koolitusinstituut.
    2. Seltsi treeningprogrammi sisenemiseks on vajalik eelnev baasharidus kas meditsiinis (psühhiaater) või psühholoogias (magistri tase). Seltsi koolitusinstituudile tuleb esitada avaldus koos diplomite koopiatega ülikooli haridusest. Koolituse lõpetamiseks on vajalik kliinilise psühhaatria kogemus.
    3. Samuti võib sidusliikmeks saada kui vastav isik on lõpetanud koolitusprogrammi, mille pädevust on kinnitanud Rahvusvaheline Psühhoanalüütiline Assotsiatsioon (IPA). Tema liikmeks astumist peab toetama Seltsi Koolitusinstituut.
    4. Sidusliige võib osaleda Seltsi valimistel kuid teda ei või valida Seltsi juhatusse.
    5. Täisliikmed
    6. Sidusliige võib saada Täisliikmeks kui ta on esitanud teoreetilis-kliinilise ettekande, mis on heaks kiidetud Seltsi Koolitusinstituudi poolt ja on teinud psühhoanalüütilist kliinilist tööd vähemalt 2 aastat (läbi viinud psühhoanalüüsi 3-da juhtumiga või jätkanud tööd 2- e varasema juhtumiga)
    7. Täisliikmel on õigus valida Seltsi juhtorganeid. Tal on õigus olla valitud Seltsi juhtorganitesse.
  1. Auliikmed
     1. Auliikmeks võib võtta vastu Seltsi juhatuse ettepanekul isikuid, kes on osutanud silmapaistvaid teeneid psühhoanalüütilisele liikumisele rahvusvahelises mastaabis või Eestis.
     2. Seltsi liikmemaksu suuruse kinnitab Seltsi üldkoosolek.
  2. Seltsi liige võidakse Seltsist välja arvata lisaks seaduses sätestatud juhtudele, kui ta:
     1. ei tasu kindlaksmääratud ajaks ettenähtud liikmemaksu;
     2. on esitanud Seltsi vastuvõtmisel teadlikult ebaõigeid andmeid, mille tõttu tema vastuvõtmine Seltsi liikmeks ei olnud õiguspärane;
     3. kahjustab oma tegevusega Seltsi mainet ja vastava ettepaneku on teinud Seltsi Eetikatoimkond.
  3. Seltsi liige on kohustatud:
     1. järgima Seltsi tegevuses osalemisel põhikirja ja Seltsi juhtorganite otsuseid;
     2. tasuma määratud liikmemaksu;
     3. teatama juhatusele liikmete arvestuse pidamiseks vajaminevaid andmed;

1. Liikmete kohtumised
   1. Regulaarsed kohtumised.
      1. Regulaarkohtumised toimuvad vastavalt Teadustoimkonna poolt välja pakutud kavale. Teadustoimkonna ettepanekul võivad need koosolekud olla kinnised ainult Seltsi liikmetele või avatud ka Seltsi välistele iskutele, näiteks liikmekandidaatidele (inimestele, kes osalevad seltsi koolitusprogrammis) või ka teistele.
   2. Üldkoosolekud
      1. Üldkoosolekud toimuvad ainult liikmetele ja vähemalt kord aastas. Nende kokku kutsumisest ja päevakorrast peab Juhatus teatama vähemalt 14 päeva enne koosoleku toimumist. Nendel toimub seltsi juhatuse valimine ja tegevusplaanide kinnitamine ning aruannete kinnitamine
      2. Seltsi põhikirja muutmiseks on vajalik 2 koosolekut, kus ühel esitatakse ettepanekud muutusteks ja teisel need kinnitatakse.
2. JUHTIMINE
   1. Seltsi kõrgeimaks organiks on Seltsi liikmete üldkoosolek
   2. Üldkoosolek toimub vähemalt kord aastas.
      1. Üldkoosoleku kutsub kokku Seltsi juhatus.
      2. Üldkoosoleku toimumisest teatatakse kirjalikult ette vähemalt kaks nädalat enne üldkoosoleku toimumist.
      3. Üldkoosolek on otsustusvõimeline, kui sellel osaleb ¾ liikmetest. Otsused võetakse vastu, kui seda toetab ¾ koosolekul osalejatest.
      4. Kui üldkoosolek ei ole kvoorumi puudumise tõttu otsustusvõimeline, kutsub juhatus kahe nädala jooksul kokku uue üldkoosoleku. Uue üldkoosoleku koosseis on igal juhul otsustusvõimeline sõltumata osalejate arvust.
      5. Juhatus kutsub kokku erakorralise üldkoosoleku 15 päeva jooksul peale kirjaliku avalduse saamisest, kui seda on nõudnud vähemalt 2 Seltsi liiget, juhatus või revident. Avalduses peab olema toodud ka koosoleku põhjus.
      6. Üldkoosoleku pädevuses on põhikirja ja eesmärkide muutmine, juhatuse valimine ja juhatuse töökorra kinnitamine, Seltsi Koolitusinstituudi ja Seltsi Eetikatoimkonna valimine, liikmete vastuvõtmine, vabastamine ja väljaarvamine, majandusaasta aruande kinnitamine, järgmise aasta tegevusplaanide ja eelarve kinnitamine, liikmemaksude suuruse ja nende maksmise korra määramine, kodukorra kinnitamine.
      7. Üldkoosolek võib määrata revidendi või audiitorkontrolli juhatuse ametiajaks.
   3. Seltsi juhatus valitakse kaheks aastaks ja sinna kuuluvad Seltsi President, Koolitusinstituudi Esimees, Teadustoimkonna Esimees, Seltsi Sekretär ja Seltsi Majandusjuht, kelle valib üldkoosolek. Seltsi juhatus valitakse aasta enne ametisse asumist. Selle aasta jooksul kuulub toimivasse juhatusse ka Tulevane Seltsi President kui Tulev President.
      1. Juhatuse koosolekud toimuvad vastavalt vajadusele, mitte harvem kui kord kvartalis ning juhatus on otsustusvõimeline, kui koosolekul osaleb üle poole liikmetest, otsuste astuvõtmiseks on vaja 2/3 häälteenamust.
      2. Juhatuse pädevuses on Seltsi töö jooksev korraldamine, liikmete ja erinevate osapoolte kaasamine Seltsi poolt läbiviidavatesse tegevustesse, töörühmade jm allorganite moodustamine, Seltsi üldkoosoleku otsuste täideviimine ja lepingute sõlmimine, Seltsi tegevuse aastakava ja aruande koostamine ning üldkoosolekule kinnitamiseks esitamine, muude talle seadustega ja käesoleva põhikirjaga pandud küsimuste otsustamine
      3. Juhatuse koosolekud toimuvad vastavalt vajadusele. Juhatuse koosoleku kohta koostatakse protokoll ja sellele kirjutavad alla kõik koosolekust osa võtnud juhatuse liikmed. Juhatuse otsused võetakse vastu häälteenamusega. Häälte võrdsel jagunemisel on otsutavaks Seltsi Presidendi hääl või lükatakse otsuse tegemine edasi järgmise koosolekuni.
      4. Juhatuse liikmed vastutavad nende pädevuses olevate kohustuste täitmata jätmise eest või mittekohase täitmise eest seaduses sätestatud korras.
3. Seltsi VARA JA MAJANDUSTEGEVUS
   1. Seltsi vara tekib sisseastumis- ja liikmemaksudest ning muudest seadusega lubatud laekumistest.
   2. Selts ei vastuta oma liikmete varaliste kohustuste eest.
   3. Seltsi vara kasutamine toimub põhikirjaliste eesmärkide saavutamiseks vastavalt üldkoosoleku otsustele.
   4. Selts peab oma tegevuse raamatupidamisarvestust vastavalt kehtivale seadusandlusele.
   5. Selts võib vastavalt seadusele anda välja stipendiume.
   6. Seltsi ühinemine, jagunemine ja likvideerimine toimuvad seaduses sätestatud korras.
   7. Seltsi likvideerijateks on üldkoosoleku poolt määratud isikud.
   8. Seltsi likvideerimisel jagatakse pärast võlausaldajate nõuete rahuldamist allesjäänud vara võrdsetes osades Seltsi lõpetamise ajal selle liikmete vahel.

# MTÜEesti - Läti Psühhoanalüütiline Selts (ELPS) PÕHIKIRI on vastu võetud Seltsi asutamiskoosolekul 25.11.2016.